U-I-339/06
Natisni
Opravilna št.:
U-I-339/06
Datum odločitve:
25. 9. 2008
ECLI:
ECLI:SI:USRS:2008:U.I.339.06
Akt:
Uredba o načinu zagotavljanja plačane pravne pomoči javnim uslužbencem (Uradni list RS, št. 71/06)
Izrek:
Pobuda za začetek postopka za oceno ustavnosti Uredbe o načinu zagotavljanja plačane pravne pomoči javnim uslužbencem (Uradni list RS, št. 71/06) se zavrže.
Evidenčni stavek:
Pobudnik nima pravnega interesa, če ne izkaže, da bi morebitna ugoditev pobudi privedla do izboljšanja njegovega pravnega položaja.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
podzakonski akt
Vlagatelj:
Družba A-Ž Consulting, d. o. o., Ljubljana
Datum vloge:
25. 7. 2006
Vrsta odločitve:
sklep
Vrsta rešitve:
zavrženje
Dokument:
US28300
Dokument v PDF obliki:
U-I-339-06.pdf
78 KB
Prenesite datoteko
U-I-339/06-4
25. 9. 2008
SKLEP
Ustavno sodišče je v postopku za preizkus pobude družbe A-Ž Consulting, d. o. o., Ljubljana, na seji 25. septembra 2008
sklenilo:
Pobuda za začetek postopka za oceno ustavnosti Uredbe o načinu zagotavljanja plačane pravne pomoči javnim uslužbencem (Uradni list RS, št. 71/06) se zavrže.
Obrazložitev
1. Pobudnica izpodbija v izreku navedeni predpis. Zatrjuje njegovo neskladje z drugim odstavkom 14. člena Ustave. Pravni interes utemeljuje z navedbo, da izpodbijana ureditev javne uslužbence spodbuja k prekoračitvam pooblastil, koruptivnim in kaznivim dejanjem, kar škodi "neprivilegiranim državljanom".
2. Pobudo za začetek postopka za oceno ustavnosti in zakonitosti lahko da, kdor izkaže svoj pravni interes (prvi odstavek 25. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, posega v njegove pravice, pravne interese oziroma v njegov pravni položaj. Po ustaljeni ustavnosodni presoji mora biti pravni interes neposreden in konkreten, morebitna ugoditev predlogu pa mora privesti do izboljšanja njegovega pravnega položaja.
3. Izpodbijani predpis določa način zagotavljanja plačane pravne pomoči javnemu uslužbencu ali nekdanjemu javnemu uslužbencu, če je zoper njega uveden kazenski ali odškodninski postopek pri izvrševanju javnih nalog. Ta predpis ne posega v pravice, pravne interese oziroma v pravni položaj pobudnice kot gospodarske družbe, saj se nanjo ne nanaša. Glede na navedeno pobudnica ne izkazuje pravnega interesa za vložitev pobude. Zato jo je Ustavno sodišče zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS
v sestavi: predsednik Jože Tratnik ter sodnice in sodniki mag. Marta Klampfer, mag.
Marija Krisper Kramberger, mag. Miroslav Mozetič, dr. Ernest Petrič, Jasna Pogačar, dr. Ciril Ribičič in Jan Zobec. Sklep je sprejelo soglasno.
Jože Tratnik
Predsednik